Hennes første profesjonelle oppdrag som sanger var med bandet The Gems som femtenåring. Gruppen skiftet etter hvert navn til Studio Three og hadde moderat suksess med låten «Rescue Me». Riperton var fremdeles medlem av gruppen da hun møtte produsent Billy Davis som hjalp henne å gi ut sin første solosingel; «Lonely Girl» under psevdonymet Andrea Davis. Hun oppnådde suksess med denne singelen og medvirket deretter i bandet Rotary Connection som ga ut fem album som alle solgte godt og fikk gode kritikker. Hennes første soloalbum, , ble produsert i 1970 og til tross for strålende kritikker var det en økonomisk fiasko. I 1973 ga hun ut sitt andre soloalbum, , som ble en braksuksess og hennes mest solgte album.